《登岳阳楼》
清代·陈煇

危楼高架岳阳城，舣棹閒登豁远情。春雨波涛来几席，夜寒星远挂檐楹。

清游墨客琴樽美，飞步仙人剑佩轻。范相雄文誇绝代，气争光岳尚纵横。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争远事，独能约束族众，乡邻赖以辑睦。道光二十三年钦赐副榜。享寿八十九。